Tasekla taqbaylit taqburt tamensayt d tasekla tamezwarut deg tmetti taqbaylit tezger-d asurif ɣezzifen seg tensayit , anda yettunefk wazal i wawal yellan d allal n taywalt , izen yettili d usrid seg yimi ɣer umeẓẓuɣ , maca timetti imaren ur teseqdac ara allalen n usidrer d uḥarez am « tira » , akken ad iseḥbiber ɣef wayen tekseb , ama d ayen yerzan tasrit s twesatin-is yemgaraden : Timucuha , Tiqsiḍin , Timsaεraq , Inzan ,...atg , aladɣa tamedyazt timawit i dyufraren s twesatin-is d yisental-is yemgaraden . Deg tallit-agi ufraren-d kra n yiḥeddaden n wawal am : Yusef Uqasi , Si Lbacir Amellaḥ , Si Muḥend Umḥend , Ccix Muḥend U Lḥusin ;